গেজ বোসন গুলো ছাড়া হিগস্ বোসন এবং গ্রাভিটন এই ২ টি বোসন কণার অস্তিত্ব এখনো প্রমাণ করা যায়নি । আর এই জন্যই Standard Model বা প্রমিত মডেলের চার্টে হিগস্ বোসন এবং গ্রাভিটন কে দেখানো হয় না । নিউটনের বা ক্লাসিক্যাল পদার্থ বিজ্ঞানের তত্ত্ব মতে বল সঞ্চারিত হয় ক্ষেত্রের মধ্যে দিয়ে । কিন্তু কোয়ান্টাম ক্ষেত্র তত্ত্বে ( Quantum Field Theory) বলক্ষেত্র সমূহ বিভিন্ন ধরনের মৌলিক কণার দ্বারা গঠিত মনে করা হয় আর এই মৌলিক কণা গুলো হচ্ছে বোসন । যেহেতু আমরা বোসন কণা নিয়ে আলোচনা করবো তাই এদের দ্বারা সৃষ্ট বলগুলোর সাথেও পরিচয় পর্বটা সেরে নিব । যাইহোক আমার মনে হয় আগে মৌলিক বোসন কণাদের সাথে পরিচয়ের পালাটা শেষ করি ।